เตือนระวัง โรคมะเร็งปอด
นพ.ณรงค์ อภิกุลวณิช รองอธิบดีกรมการแพทย์ กล่าวถึงโรคมะเร็งปอดว่า ไทยพบมากเป็นอันดับที่ 2 ในเพศชาย และอันดับ 5 ในเพศหญิง ซึ่งสถาบันวิจัยมะเร็งนานาชาติ องค์การอนามัยโลก (WHO) รายงานว่ามีผู้ป่วยรายใหม่ทั่วโลก 2 ล้านคนต่อปีและเสียชีวิต 1.7 ล้านคนต่อปีและมีแนวโน้มเพิ่มขึ้นอย่างต่อเนื่อง,ซึ่งข้อมูลจากสถาบันมะเร็งแห่งชาติในปี 2557 มีผู้ป่วยมะเร็งปอดเพศชายรายใหม่ 9,779 คน หรือคิดเป็น 27.4 คนต่อประชากรแสนคน และเพศหญิง 5,509 คน หรือคิดเป็น 14.2 คนต่อประชากรแสนคน และในปี 2559 มีคนไทยเสียชีวิต 13,414 คนต่อปี จึงได้มีการรณรงค์ให้เดือน พ.ย.เป็นเดือนแห่งการต้านภัยมะเร็งปอด,นพ.วีรวุฒิ อิ่มสำราญ ผอ.สถาบันมะเร็งแห่งชาติ กล่าวว่า ปัจจัยเสี่ยงของมะเร็งปอด คือ การสูบหรือรับควันบุหรี่ พันธุกรรม สัมผัสสารก่อมะเร็งอื่นๆ เช่น ก๊าซเรดอน แร่ใยหิน ควันธูป ควันจากท่อไอเสีย เป็นต้น ส่วนอาการของมะเร็งปอดที่พบบ่อย ได้แก่ ไอเรื้อรัง ไอมีเสมหะเป็นเลือด หายใจลำบาก เหนื่อยหอบ มีเสียงเปลี่ยนไป เจ็บหน้าอกหรือหัวไหล่ ปอดติดเชื้อง่าย เป็นต้น ดังนั้น ผู้ที่มีปัจจัยเสี่ยงควรรับการคัดกรองทุกปี ส่วนการรักษาขึ้นอยู่กับระยะของโรค.
มีผู้ป่วยมะเร็งปอดเพศชายรายใหม่ 9,779 คน หรือคิดเป็น 27.4 คนต่อประชากรแสนคน และเพศหญิง 5,509 คน หรือคิดเป็น 14.2 คน
มะเร็งปอด,สถาบันมะเร็งแห่งชาติ,ผู้ป่วยมะเร็งปอด,องค์การอนามัยโลก,ณรงค์ อภิกุลวณิช,สุขภาพ